CELEX: 52010XX0331(01)
Language: ro
Date: 2010-03-31 00:00:00
Title: Decizia nr. 788 din 9 octombrie 2009 de inițiere a procedurii în vederea acordării autorizației de prospectare și explorare a petrolului și gazelor naturale – resurse naturale ale subsolului astfel cum sunt definite la articolul 2 alineatul (1) punctul (3) din Legea resurselor naturale ale subsolului, în blocul 1-14 Silistar, situat pe platoul continental al Republicii Bulgaria și în zona economică exclusivă de la Marea Neagră a acesteia, precum și de notificare cu privire la acordarea autorizației pe bază de licitație

31.3.2010   
            
            
               RO
            
            
               Jurnalul Oficial al Uniunii Europene
            
            
               C 85/31
            
         DECIZIA NR. 788
   din 9 octombrie 2009
   de inițiere a procedurii în vederea acordării autorizației de prospectare și explorare a petrolului și gazelor naturale – resurse naturale ale subsolului astfel cum sunt definite la articolul 2 alineatul (1) punctul (3) din Legea resurselor naturale ale subsolului, în blocul 1-14 Silistar, situat pe platoul continental al Republicii Bulgaria și în zona economică exclusivă de la Marea Neagră a acesteia, precum și de notificare cu privire la acordarea autorizației pe bază de licitație
   2010/C 85/12
   REPUBLICA BULGARIA
   CONSILIUL DE MINIȘTRI
   În temeiul articolului 5 punctul (2), al articolului 42 alineatul (1) punctul (1) și al articolului 44 alineatul (3) din Legea privind resursele naturale ale subsolului, în coroborare cu articolul 4 alineatul (2) punctul (16) și cu secțiunea 1(24a) din Actul adițional la Legea energiei,
   CONSILIUL DE MINIȘTRI DECIDE:
   
               1.
            
            
               Se inițiază o procedură de acordare a autorizației de prospectare și explorare a țițeiului și gazelor naturale din blocul 1-14 Silistar, cu o suprafață de 6 935,57 km2, delimitat de punctele 1-11 care figurează în anexă.
            
         
               2.
            
            
               Autorizația menționată la punctul 1 se acordă în baza unei proceduri de licitație.
            
         
               3.
            
            
               Autorizația de prospectare și explorare este valabilă pe o perioadă de 5 ani de la data intrării în vigoare a contractului de prospectare și explorare, cu drept de prelungire a acestei perioade în temeiul articolului 31 alineatul (3) din Legea privind resursele naturale ale subsolului.
            
         
               4.
            
            
               Licitația în vederea acordării autorizației în conformitate cu punctul 1 va avea loc în cea de a 150-a zi de la data publicării prezentei decizii în Jurnalul Oficial al Uniunii Europene, în clădirea Ministerului Economiei, Energiei și Turismului, la adresa: str. Triadița nr. 8, Sofia, BULGARIA.
            
         
               5.
            
            
               Dosarul de licitație se poate achiziționa până la ora 17.00 în cea de a 120-a zi de la data publicării prezentei decizii în Jurnalul Oficial al Uniunii Europene.
            
         
               6.
            
            
               Cererile de participare la concurs se pot depune până la ora 17.00 în cea de a 130-a zi de la data publicării prezentei decizii în Jurnalul Oficial al Uniunii Europene.
            
         
               7.
            
            
               Ofertele conforme cu dosarul de licitație se pot depune până la ora 17.00 în cea de a 144-a zi de la data publicării prezentei decizii în Jurnalul Oficial al Uniunii Europene.
            
         
               8.
            
            
               Concursul nu impune prezența candidaților în timpul procedurii.
            
         
               9.
            
            
               Prețul dosarului de licitație se stabilește la 500 BGN. Dosarul de licitație poate fi achiziționat de la Camera 802 din sediul Ministerului Economiei, Energiei și Turismului, la adresa: str. Triadița nr. 8, Sofia, BULGARIA, în intervalul de timp precizat la punctul 5.
            
         
               10.
            
            
               Participanții la concurs trebuie să îndeplinească cerințele specificate la articolul 23 alineatul (1) din Legea privind resursele naturale ale subsolului.
            
         
               11.
            
            
               Candidaturile participanților la concurs vor fi evaluate pe baza propunerilor de programe de lucru, de resurse pentru protecția mediului și pentru formarea profesională, de beneficii suplimentare și, de asemenea, în funcție de capacitățile lor manageriale și financiare, după cum se prevede în dosarul de licitație.
            
         
               12.
            
            
               Garanția de participare la concurs se stabilește la 10 000 BGN și trebuie plătită înainte de termenul specificat la punctul 6 în contul bancar al Ministerului Economiei, Energiei și Turismului, după cum se precizează în dosarul de licitație.
            
         
               13.
            
            
               Candidaților care nu sunt admiși la licitație li se rambursează garanția în termen de 14 zile de la data la care li s-a notificat neadmiterea.
            
         
               14.
            
            
               Garanția depusă de candidatul câștigător va fi reținută, iar garanțiile tuturor celorlalți candidați se vor rambursa în termen de 14 zile de la publicarea în Monitorul Oficial a deciziei Consiliului de miniștri privind acordarea autorizației de prospectare și explorare.
            
         
               15.
            
            
               Cererile de participare la licitație și ofertele candidaților trebuie depuse la Ministerul Economiei, Energiei și Turismului, la adresa: str. Triadița nr. 8, Sofia, BULGARIA, în limba bulgară, în conformitate cu dispozițiile articolului 46 din Legea privind resursele naturale ale subsolului.
            
         
               16.
            
            
               Ofertele trebuie să respecte cerințele și condițiile indicate în dosarul de concurs.
            
         
               17.
            
            
               Concursul are loc chiar dacă se admite participarea unui singur candidat.
            
         
               18.
            
            
               Ministerul Economiei, Energiei și Turismului este autorizat:
               
                           18.1.
                        
                        
                           să trimită prezenta decizie spre publicare în Jurnalul Oficial al Uniunii Europene, în Monitorul Oficial, precum și pe site-ul web al Consiliului de miniștri;
                        
                     
                           18.2.
                        
                        
                           să organizeze și să desfășoare licitația.
                        
                     
         
               19.
            
            
               Contestațiile care au ca obiect prezenta decizie pot fi adresate Curții Supreme Administrative în termen de 14 zile de la publicarea acesteia în Jurnalul Oficial al Uniunii Europene.
            
         
      
         
            Prim-ministru
         
         Boyko BORISOV
      
      
         
            Secretar-General al Consiliului de miniștri
         
         Rosen ZHELYAZKOV
      
   
   
      ANEXĂ
      
         LISTA COORDONATELOR
      
      Coordonatele geografice (Sistemul de coordonate din 1950) ale blocului 1-14 Silistar:
      
                  1.
               
               
                  42° 48′ 43,999″ N
               
               
                  28° 26′ 04,968″ E
               
            
                  2.
               
               
                  42° 48′ 46,926″ N
               
               
                  29° 07′ 28,811″ E
               
            
                  3.
               
               
                  42° 11′ 23,914″ N
               
               
                  29° 07′ 37,250″ E
               
            
                  4.
               
               
                  41° 59′ 53,365″ N
               
               
                  28° 19′ 31,334″ E
               
            
                  5.
               
               
                  41° 58′ 54,165″ N
               
               
                  28° 19′ 31,135″ E
               
            
                  6.
               
               
                  41° 58′ 54,402″ N
               
               
                  28° 06′ 56,901″ E
               
            
                  7.
               
               
                  42° 25′ 29,736″ N
               
               
                  28° 07′ 25,049″ E
               
            
                  8.
               
               
                  42° 25′ 35,804″ N
               
               
                  27° 56′ 08,903″ E
               
            
                  9.
               
               
                  42° 41′ 47,106″ N
               
               
                  27° 55′ 59,807″ E
               
            
                  10.
               
               
                  42° 41′ 28,586″ N
               
               
                  28° 25′ 54,941″ E
               
            
                  11.
               
               
                  42° 48′ 43,999″ N
               
               
                  28° 26′ 04,968″ E